2020 г. Резултатите от проверки, представени от Италия през 2019 и 2020 г., сочат, че спорадичните и изолирани огнища на посочения карантинен вредител в някои части от защитената зона са били ликвидирани или са в процес на ликвидиране и че останалите части от защитената зона продължават да са свободни от този вредител. От тази информация също така е видно, че при всички досегашни случаи ликвидирането не е отнемало повече от две години. Поради това признаването на посочените части от територията на Италия като защитена зона по отношение на Erwinia amylovora (Burr.) Winsl. et al. следва да продължи без ограничения във времето.
 (5)
 Териториите на Ирландия, Литва, Словения и Словакия бяха признати за временни защитени зони по отношение на Erwinia amylovora (Burr.) Winsl. et al. до 30 април 2020 г. Резултатите от проверки, представени от Ирландия, Литва, Словения и Словакия през 2019 и 2020 г., сочат, че спорадичните и изолирани огнища на посочения карантинен вредител в някои части от защитените зони са били ликвидирани или са в процес на ликвидиране и че останалите части от защитените зони продължават да са свободни от този вредител. От тази информация също така е видно, че при всички досегашни случаи ликвидирането на огнищата не е отнемало повече от две години. Поради това признаването на териториите на Ирландия, Литва, Словения и Словакия като защитени зони по отношение на Erwinia amylovora (Burr.) Winsl. et al. следва да продължи без ограничения във времето.
 (6)
 Освен това през 2020 г. Словакия предостави информация, според която Erwinia amylovora (Burr.) Winsl. et al. вече е установен в градовете Valice, Jesenské и Rimavská Sobota в окръг Rimavská Sobota. Поради това посочените градове следва вече да не бъдат признати за част от защитената зона по отношение на Erwinia amylovora (Burr.) Winsl. et al..
 (7)
 Ирландия поиска нейната територия да бъде призната за защитена зона по отношение на Thaumetopoea pityocampa Denis & Schiffermüller. Въз основа на проверките, проведени през 2018 и 2019 г., Ирландия представи доказателства, че въпросните вредители не се срещат на нейната територия, въпреки че там съществуват благоприятни условия за тях. Необходимо е обаче да бъдат извършени допълнителни проверки. Поради това Ирландия следва да бъде призната за временна защитена зона по отношение на Thaumetopoea pityocampa Denis & Schiffermüller до 30 април 2023 г.
 (8)
 С оглед осигуряване на съгласуваност с измененията на приложение III към Регламент (ЕС) 2019/2072, в което са изброени защитените зони и съответните карантинни вредители за защитените зони, следва да се направят съответните изменения в приложения IX и X към посочения регламент, в които съответно са изброени растенията, растителните продукти и другите обекти, чието въвеждане в определени защитени зони е забранено, и растенията, растителните продукти и другите обекти, които предстои да бъдат въведени или придвижвани в рамките на защитени зони при спазване на специални изисквания.
 (9)
 Въз основа на информацията, получена от Португалия, с Регламент за изпълнение (ЕС) 2020/2210 на Комисията (3) остров Terceira вече е бил изключен от защитената зона на Португалия, вписана в приложение III към Регламент за изпълнение (ЕС) 2019/2072 по отношение на Gonipterus scutellatus Gyllenhal,